**Қонақжайлылықтың Құдайы**

***«Сонымен, Мәсіх өздеріңді қалай қабылдаса, сендер де бір-біріңді солай қабылдап, Құдайдың даңқын асырыңдар!»***

***Римдіктерге 15:7***

Сіздің үйіңіздің табалдырығында «Қош келдіңіз!» деген кілемше бар ма?

Көптеген жерлерде адамдар үйге келген қонақтарды жылы қарсы алу үйлерінің сыртына әртүрлі белгілерді қояды. Мысалы, ертеде кеме капитандары өздерінің алыс жерлерден келгендерін көрсету үшін қақпа бағандарына ананас қоятын, яғни бұл белгі: «Мен үйге оралдым! Менің үйіме келсеңіздер болады!» деген аса қонақжайлылықты білдіретін еді. Кейбір мәдениеттерде қонақжайлылық туа біткен қасиет секілді. Әдетте, үйге келген қонаққа міндетті түрде шәй немесе кофе ұсынылады. Бірақ, өкінішке орай, кейбір мәдениеттерде, қонақжайлылық – жиі қолданысқа ие нәрсе емес болып бара жатыр.

Киелі кітаптағы Құдай — қонақжайлылықтың Құдайы. Иса әртүрлі адамдарға, тіпті қоғам аса ұнатпайтындарға қонақжайлылық білдіруімен танымал болды. Оның заманындағы діндар адамдар мұны көріп: «Мына кісі күнәкарларды қабылдап, солармен тіпті дастарқандас болады!» деп күңкілдесетін. (Лұқа 15:2). Алайда, Исаның соңынан еретін адамдар қонақжай болуға шақырылған. Киелі кітап бізге Римдіктерге арналған кітапта: «Сонымен, Мәсіх өздеріңді қалай қабылдаса, сендер де бір-біріңді солай қабылдап, Құдайдың даңқын асырыңдар!» дейді (Римдіктерге 15:7).

Адамдарға Құдайдың сүйіспеншілігін, қонақжайлылығын көрсетудің көптеген жолдары бар. Сіз оларды үйіңізге шақырып, олар үшін уақыт таба аласыз. Біреу сізбен сөйлескісі келгенде, асығыс болғандықтан оның сөзін бөліп жібермей, біраз тоқтап, шынымен оны тыңдауға уақыт таба аласыз. Сонымен қатар, сіз тек сізге көмектесетін адамдарға ғана емес, барлық адамдарға жылы жүзбен қарай аласыз. Автобустың соңғы жағынан тезірек орынды алу үшін сізді итеріп өткен адамға шыдамдылықпен қарай аласыз. Адамдардың қандай да бір көмекке мұқтаж болғанын көргенде, сіз олар үшін мінажат ете аласыз.

Исаның соңынан еретін адамдар әрқашан да жылы шырайлы болуы керек.